1997માં બેકહામે વિક્ટોરિયા એડમ્સ સાથે મુલાકાત કરવાની શરૂઆત કરી, તે અગાઉ તેણીએ માન્ચેસ્ટર યુનાઇટેડની મેચ જોવા આવી હતી. વિક્ટોરિયા તે સમયના વિશ્વના ટોચના પોપ ગ્રુપ સ્પાઇસ ગર્લ્સના પોપ મ્યુઝિક ગ્રુપની વિખ્યાત "પોશ સ્પાઇસ" તરીકે જાણીતી હતી અને તેની ટીમ પણ સફળતાના શીખરો સર કરી રહી હતી. આથી, તેમના વચ્ચેના સંબંધો ખૂબ ઝડપથી માધ્યમોમાં ચગ્યા હતા. આ જોડીને મિડીયા દ્વારા "પોશ એન્ડ બેક્સ"ના નામની ઓળખવામાં આવી હતી. તેણે 24 જાન્યુઆરી, 1998ના રોજ ઇંગ્લેન્ડના ચેસહન્ટ ખાતે આવેલા એક રેસ્ટોરામાં વિક્ટોરિયા સમક્ષ પ્રસ્તાવ મુક્યો હતો. તે 4 જૂલાઇ, 1999ના રોજ આયર્લેન્ડના લટરેલસ્ટોન કેસલ ખાતે એડમ્સ સાથે પરણ્યો અને તેણીનું નામ બદલાઇને વિક્યોરિયા બેકહામ થઇ ગયું. તેમના લગ્નને માધ્યમોમાં જંગી સ્થાન મળ્યું. બેકહામની ટીમનો સાથી ખેલાડી ગેરિ નેવિલ્લે બેસ્ટ મેન હતો અને આ જોડીનો તે સમયે ચાર મહિના નાનો પુત્ર બ્રુકલિન રીંગ બેરર હતો. મિડીયાને આ પ્રસંગથી દૂર રાખવામાં આવ્યું હતું, કેમકે બેકહામે "OK! " સાથે સોદો કર્યો હતો,જે "મેગેઝિન" હતું, પરંતુ સમાચારપત્રો તેઓના ગોલ્ડન થ્રોન્સ પર બેઠેલી તસવીરો મેળવવામાં સફળ થયા હતા. લગ્નના સમારંભ માટે 437 કર્મચારીઓ રાખવામાં આવ્યા હતા, જેનો કુલ ખર્ચ 5,00,000 પાઉન્ડ થયો હોવાનો અંદાજ છે. 

1999માં, બેકહામે લંડનના ઉત્તરે હર્ટફોર્ડશાયરમાં તેમનું પ્રખ્યાત ઘર, બિનસત્તાવાર રીતે બેકીંગહામ પેલેસ તરીકે જાણીતું એવું ઘર ખરીદું. જેનું મૂલ્ય 7.5 મિલિયન પાઉન્ડ હોવાનો અંદાજ છે. ડેવિડ અને વિક્યોરિયાના ત્રણ સંતાનો હતા: બ્રુકલિન જોસેફ બેકહામ (ઇંગ્લેન્ડમાં લંડન ખાતે 4 માર્ચ, 1999ના રોજ જન્મ), રોમિયો જેમ્સ બેકહામ (ઇંગ્લેન્ડના લંડન ખાતે 1 સપ્ટેમ્બર, 2002ના રોજ જન્મ), અને ક્રૂઝ ડેવિડ બેકહામ (સ્પેનમાં મેડ્રિડ ખાતે 20 ફેબ્રુઆરી, 2005ના રોજ જન્મ [""ક્રૂઝ"" શબ્દ એ "ક્રોસ" માટેનો સ્પેનીશ શબ્દ છે]) બ્રુકલિન અને રોમિયો બંનેના ગોડફાધર એલ્ટન જોહ્ન અને ગોડમધર એલિઝબેથ હર્લિ હતા. તેમણે જણાવ્યું હતું કે તેઓ હજુ વધુ બાળકો ઇચ્છે છે, જેમાં વિશેષરૂપે બાળકી. એપ્રિલ 2007માં કુટુંબે કેલિફોર્નિયાના બેવર્લિ હિલ્સ ખાતેના તેમનું નવું ઇટાલિયન વિલા ખરીદ્યું, જે સમયે પ્રાસંગિક રીતે જૂલાઇમાં બેકહામની લોસ એન્જલસ ગેલેક્સીમાં તબદીલી થઇ. 22 મિલિયન ડોલરનું મૂલ્ય ધરાવતું તેમનું મેન્શન ટોમ ક્રૂઝ તથા કેટિ હોમ્સ અને ટોક-શોના સંચાલક જે લેનોના ઘરોની નજીક છે અને તે શહેરને જોઇ શકાય તેવા ટેકરીવાળા સ્થળ પર આવેલું છે. 

અંગત જીવન
માન્ચેસ્ટર યુનાઇટેડ
આંતરરાષ્ટ્રીય કારકિર્દી
ટેટૂઝ